**AB VILNIAUS ŠILUMOS TINKLAI**

**TECHNINĖ SPECIFIKACIJA**

1. **PIRKIMO OBJEKTAS**

BIOKURO TRANSPORTAVIMO ĮRENGINIŲ REMONTAS (toliau – Paslaugos)

1. **PIRKIMO OBJEKTO APIMTYS IR CHARAKTERISTIKA**
   1. Paslaugų teikėjas, pagal atskirą Užsakovo Paslaugų užsakymą, turi atlikti biokuro transportavimo juostinių transporterių (toliau - Įrenginiai) gedimų šalinimą ir remontą bei atsarginių dalių (toliau – Dalys) tiekimą, arba tik Dalių tiekimą. Paslaugų apimtys nurodytos Techninės specifikacijos priede Nr. 1 „Paslaugų apimtys“, Dalių sąrašas pateikiamas Techninė specifikacijos priede Nr. 2 „Atsarginių dalių sąrašas“.
   2. Įrenginių techninės charakteristikos nurodytos Techninės specifikacijos priede Nr. 3.
   3. Užsakovas pagal poreikį organizuos susitikimus su Paslaugų teikėju dėl įrenginių apžiūros.
   4. Tiekėjas negali siūlyti Dalių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų. Lietuvos Respublikos Vyriausybės 2022 m. kovo 30 d. nutarimas Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“.
2. **SUTARTINIŲ ĮSIPAREIGOJIMŲ VYKDYMO VIETA**

Elektrinės g. 2, Vilnius

1. **BENDRI REIKALAVIMAI**
   1. Paslaugų teikėjas privalo savo lėšomis pasirūpinti įrankiais, mechanizmais, transporto priemonėmis, darbų mechanizacijos priemonėmis, laikinais apšvietimo ir elektrinių įrankių bei įrangos maitinimo kabeliais, suspausto oro tiekimo įrenginiais bei žarnomis prijungimui prie stacionarių sistemų, apšvietimo lempomis (12, 220V) laikinai darbo vietai apšviesti.
   2. Paslaugų teikėjas savo lėšomis turi pasirūpinti asmens ir kolektyvinės apsaugos, priešgaisrinėmis priemonėmis, reikalingomis saugiam Paslaugų teikimui.
   3. Paslaugų teikėjo darbuotojai turi dėvėti spec. rūbus su firmos skiriamaisiais ženklais, o techninis darbuotojas turi nešioti ženklą, kuriame nurodyta pavardė ir pareigos.
   4. Paslaugų teikėjo darbuotojai turi laikytis Užsakovo vidaus darbo tvarkos taisyklių. Užsakovo teritorijoje rūkyti draudžiama, išskyrus tam tikslui skirtose vietose.
   5. Paslaugų tiekimo metu, Paslaugų teikėjas yra atsakingas už tai, kad nebūtų sugadinti Užsakovo eksploatuojami objektai ir įrengimai. Sugadinus, Paslaugų teikėjas privalo suremontuoti savo lėšomis.
   6. Paslaugų atlikimui turi būti sudarytos brigados, kurioms vadovautų atsakingi darbų vadovai ir brigadininkai.
   7. Paslaugų teikėjas, atsako už savo darbuotojų darbų saugos ir sveikatos reikalavimų vykdymą, saugų darbo priemonių naudojimą.
   8. Paslaugų tiekimo metu atsiradusias atliekas Paslaugų teikėjas šalina iš darbo vietos, palieka ją sutvarkytą kiekvienos darbo pamainos pabaigoje. Atliekas kaupia savo konteineriuose, pastatytuose Užsakovo nurodytoje vietoje. Baigus teikti Paslaugas ne metalo atliekas Paslaugų teikėjas išveža utilizavimui. Paslaugų tiekimo metu atsiradusį metalo laužą paslaugų teikėjas sudeda ant palečių ir palieka Užsakovo nurodytoje vietoje, pridavimu rūpinasi Užsakovas.
2. **ĮSIPAREIGOJIMŲ VYKDYMAS**
   1. **Įsipareigojimų vykdymo tvarka**
      1. Prieduose Nr. 1 ir Nr. 2 nurodyti numatomų teikti Paslaugų ir tiekiamų Dalių kiekiai ir apimtys yra preliminarūs ir sutarties galiojimo laikotarpiu gali keistis.
      2. Užsakovas Paslaugų tiekimo metu tikrina medžiagų ir teikiamų Paslaugų kokybę, darbų saugos, priešgaisrinės saugos, darbo higienos ir sanitarijos, vidaus darbo ir kitų taisyklių reikalavimų vykdymą.
   2. **Įsipareigojimų vykdymo terminai**
      1. Paslaugų teikėjas, elektroniniu paštu gavęs Užsakovo pranešimą apie Įrenginio gedimą, privalo darbo dienomis ne vėliau kaip per 3 (tris) valandas, šventinėmis ar poilsio dienomis ne vėliau kaip per 5 (penkias) valandas, nuo pranešimo gavimo atsiųsti specialistus gedimų nustatymui ir pašalinti juos ne vėliau kaip per 24 (dvidešimt keturias) valandas. Jeigu Įrenginių remontui būtina detales gaminti ar užsakyti bei atsiųsti iš užsienio ir tai užima ilgesnį laikotarpį, tokiu atveju remontas atliekamas per protingą, suderintą su Užsakovu, terminą, kuris negali būti ilgesnis nei 30 (trisdešimt) kalendorinių dienų.
      2. Paslaugų teikėjas, elektroniniu paštu gavęs Užsakovo pranešimą apie planinius remonto darbus, privalo juos atlikti per Paslaugų užsakyme nurodytą terminą, kuris negali būti ilgesnis nei 30 (trisdešimt) kalendorinių dienų nuo užsakymo Paslaugų teikėjui pateikimo.
      3. Atsarginių dalių pristatymo terminas 3 - 20 k. d. nuo užsakymo Paslaugų teikėjui pateikimo datos.
   3. **Suteiktų paslaugų ir atsarginių dalių perdavimo-priėmimo tvarka**
      1. Sutartyje numatytų suteiktų Paslaugų priėmimą vykdo Užsakovo atsakingas asmuo. Paslaugų priėmimas vyksta pasirašant suteiktų paslaugų priėmimo – perdavimo aktą. Aktą rengią Paslaugų teikėjas. Parengtą, pasirašytą, skenuotą aktą Paslaugų teikėjas atsiunčia Užsakovo atsakingam asmeniui el. paštu.
      2. Paslaugų priėmimo metu nustatytus trūkumus Paslaugų teikėjas turi pašalinti per 5 (penkias) darbo dienas.
      3. Dalys turi būti pristatytos į Užsakovo sandėlį Elektrinės g. 2, Vilniuje. Apie Dalių pristatymą Paslaugų teikėjas privalo informuoti Užsakovą ne vėliau kaip prieš 2 (dvi) darbo dienas. Dalys bus priimtos per 2 darbo dienas, atlikus apžiūrą, patikrinus pateiktą dokumentaciją. Dalių priėmimas įforminamas pasirašant „Dalių priėmimo–perdavimo aktą”. Parengtą, pasirašytą, skenuotą aktą Paslaugų teikėjas atsiunčia Užsakovo atsakingam asmeniui el. paštu.
      4. Dalys laikomos priimtos, jeigu nėra atsarginių dalių trūkumų bei Užsakovui perduota techninė dokumentacija (Atsarginių dalių kilmės sertifikatai ar gamintojo deklaracijos ar kiti dokumentai, patvirtinantys atsarginių dalių kilmę ir atitikimą keliamiems reikalavimams), pasirašytas Dalių perdavimo-priėmimo aktas. Jeigu Dalys nebuvo priimtos dėl Paslaugų teikėjo kaltės, Paslaugų teikėjas trūkumus privalo pašalinti ne vėliau kaip per 5 (penkias) darbo dienas. Jeigu prekes būtina gaminti ar užsakyti bei atsiųsti iš užsienio ir tai užima ilgesnį laikotarpį, tokiu atveju atsarginės dalys turės būti pristatomos per protingą, suderintą su Užsakovu, terminą, kuris negali būti ilgesnis nei 30 (trisdešimt) kalendorinių dienų nuo užsakymo Paslaugų teikėjui pateikimo.
3. **Garantijos**

Paslaugų teikėjas suteiktoms Paslaugoms suteikia ne trumpesnį nei 12 mėnesių garantijos terminą nuo suteiktų paslaugų priėmimo -perdavimo akto pasirašymo dienos. Dalims taikomas gamintojo nurodytas garantijos terminas, tačiau ne trumpesnis nei 12 mėnesių nuo priėmimo – perdavimo akto pasirašymo dienos.

1. **Sutarties vykdymo metu pateikiama dokumentacija**

Paslaugų teikėjas suteikęs paslaugas, Užsakovui per 2 d. d. nuo faktinio paslaugų suteikimo turi pateikti techninę dokumentaciją:

7.1. Suteiktų paslaugų priėmimo – perdavimo aktą

7.2. Panaudotų medžiagų, dalių sertifikatus ar kokybės atitikties deklaracijas. Dokumentacija pateikiama lietuvių kalba.

1. **PRIEDAI**

Priedas Nr. 1 Paslaugų apimtys

Priedas Nr. 2 Atsarginių dalių sąrašas

Priedas Nr. 3 Įrenginių techninės charakteristikos

Priedas Nr. 4 Nešančiojo ritinėlio brėžinys

Priedas Nr. 5 Grąžinančiojo ritinėlio brėžinys

Priedas Nr. 6 Juostos valytuvo brėžinys

Priedas Nr. 7 Juostos valytuvo brėžinys

Priedas Nr. 7.1 Įtempimo sekcijos brėžinys

Priedas Nr. 8 Juostos valytuvo brėžinys

Priedas Nr. 9 Parovimo sekcija (surinkimo) brėžinys

Priedas Nr. 10 Suteiktų paslaugų priėmimo – perdavimo aktas